CELEX: 62006CA0481
Language: et
Date: 2007-12-18 00:00:00
Title: Kohtuasi C-481/06: Euroopa Kohtu (kaheksas koda) 18. detsembri 2008 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Riigihange — Direktiivi 93/36/EÜ artikli 6 lõike 3 rikkumine — Asutamislepingu üldpõhimõtted — Võrdse kohtlemise põhimõte ja läbipaistvuse tagamise kohustus — Liikmesriigi õigusnormide, mis võimaldavad teatud meditsiinitehnika hankelepinguid sõlmida läbirääkimistega menetluse teel)

23.2.2008   
            
            
               ET
            
            
               Euroopa Liidu Teataja
            
            
               C 51/24
            
         Euroopa Kohtu (kaheksas koda) 18. detsembri 2008. aasta otsus — Euroopa Ühenduste Komisjon versus Kreeka Vabariik
   (Kohtuasi C-481/06) (1)
   
   (Liikmesriigi kohustuste rikkumine - Riigihange - Direktiivi 93/36/EÜ artikli 6 lõike 3 rikkumine - Asutamislepingu üldpõhimõtted - Võrdse kohtlemise põhimõte ja läbipaistvuse tagamise kohustus - Liikmesriigi õigusnormide, mis võimaldavad teatud meditsiinitehnika hankelepinguid sõlmida läbirääkimistega menetluse teel)
   (2008/C 51/38)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja X. Lewis)
   
      Kostja: Kreeka Vabariik (esindajad: S. Chala ja D. Tsagkaraki)
   Kohtuasja ese
   Liikmesriigi kohustuste rikkumine — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1; ELT eriväljaanne 06/02, lk 110) artikli 6 lõike 3 ja tõhusa ja ausa konkurentsi tagamise kohustuse rikkumine — Siseriiklik õigusnorm, millega kõik meditsiinilise otstarbega kaubad on jagatud kategooriatesse ja igale kategooriale on kehtestatud maksimumhind — Raamsäte, millega võimaldatakse seda laadi toodete terveid gruppe, mis ei ole võrreldavad, käsitlevaid asjade riigihankelepinguid sõlmida läbirääkimistega menetluse teel
   Resolutiivosa
   
               1.
            
            
               Kuna Kreeka Vabariik ei tühistanud seaduse 2955/2001 haiglate ja muude regionaalsete tervishoiu- ja ennetussüsteemi asutuste varustamise kohta artikli 7 lõiget 2 ja seda sätet rakendavaid ministri 12. aprilli 2005. aasta ühendatud otsuseid DY6a/oik.38611 ja DY6a/oik.38609, siis on Kreeka Vabariik rikkunud kohustusi, mis tulenevad nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, mida on muudetud komisjoni 13. septembri 2003. aasta direktiiviga, artikli 6 lõikest 3 ja asutamislepingu üldpõhimõtteid nagu võrdne kohtlemine ja läbipaistvuse tagamise kohustus.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 326, 30.12.2006.